Kansai Yakitori & Nabe

เดินเล่นฟอร์จูน เดินผ่านร้านนี้ Kansai Yakitori & Nabe เห็นเมนูราเมงติดที่กระจกร้าน ถึงต้องถอยหลังกลับมาถามพนักงาน ร้านนี้ร้านพิซซ่า อาหารอิตาเลียนนี่ค่ะ ทำไมมีอาหารญี่ปุ่นด้วย พนักงานบอกว่าร้านนี้เป็นเครือเดียวกับ Narai Pizzaria ถึงบางอ้อเลยค่ะ ดีค่ะได้กินทั้งอาหารอิตาเลียนและอาหารญี่ปุ่น 2 สัญชาติในร้านเดียวกันได้ 

บรรยากาศของร้านเป็นแบบที่นั่งสบาย ๆ ส่วนอาหารอิตาเลียนมีทั้งเมนู A la carte และเมนูบุฟเฟ่ต์ ส่วนอาหารญี่ปุ่นมีแค่แบบ A la carte ค่ะ เลยลองสั่ง

ยำสลัดไก่ย่างถ่าน ราคา 129 บาท
ชามใหญ่เลยนะ รสชาติก็ใช้ได้ ผักสดกรอบ ไก่ย่างถ่านหอมนุ่มมว๊ากกก

ไก่ย่างถ่านมายองเนสพริกญี่ปุ่น ราคา 39 บาท
ย่างเสียบไม้ร้อน ๆ ตอนมาเสิร์ฟหอม ตัวไก่นุ่มกว่าในสลัดอีกค่ะ

เห็ดเข็มทองพันเบคอนย่างถ่าน ราคา 39 บาท
รสชาติค่อนข้างธรรมดาค่ะ

ไส้กรอกพันเบคอนย่างถ่าน ราคา 39 บาท
เมนูนี้เฉย ๆ ค่ะ

*เมนูย่างๆ มึน้ำจิ้มด้วย*

ใช้ทรูกดรหัส ได้ส่วนลด 10% ด้วยน๊า พนักงานแจ้งมา ขอบคุณเลยค่ะ

สรุป อาหารญี่ปุ่นร้านนี้ รสชาติปานกลาง ราคาก็เหมาะสมกับคุณภาพ แม้รสชาติจะไม่ดีมากแต่ก็ไม่ผิดหวังนะ

ร้านอยู่ฟอร์จูนทาวน์ ชั้นใต้ดิน ตรงข้ามร้านซีเอ็ด หาไม่ยากค่ะ